**הניבים**

**⏴ במבט חדש לכיתה ב**

**היקף יחידת הלימוד:** 2 שיעורים

**עמוד:** 33 - 37

# מטרות

* התלמידים יציינו את מיקומן של הניבים בצדי הפה ואת מספרן.
* התלמידים יתארו את פעולת הניבים - לחתוך ולקרוע חתיכות מין המזון ולהכין אותו לריסוק בשיניים הטוחנות.
* התלמידים יתארו את המאפיינים של הניבים (חדים, מחודדים) ויסבירו שהן מותאמות לפעולתן, לחתוך ולקרוע חתיכות מן המזון.

**הערכות לשיעור**

* מומלץ לקרוא [בקישור הבא](https://mabat.tau.ac.il/%d7%a1%d7%91%d7%99%d7%91%d7%95%d7%aa-%d7%9c%d7%9e%d7%99%d7%93%d7%94/%d7%9b%d7%99%d7%aa%d7%94-%d7%91/%d7%93%d7%91%d7%a8%d7%99-%d7%a8%d7%a7%d7%a2-%d7%9b%d7%99%d7%aa%d7%94-%d7%91/%d7%a8%d7%a7%d7%a2-%d7%9e%d7%93%d7%a2%d7%99-%d7%94%d7%a9%d7%99%d7%a0%d7%99%d7%99%d7%9d-%d7%a9%d7%9c%d7%a0%d7%95/) את הרקע התיאורטי המדעי לנושאים שבפרק הראשון.  
  שימו לב! הרקע התיאורטי מדעי שמופיע באתר במבט חדש נועד לסייע לביסוס ולהעמקת הידע המדעי והטכנולוגי של המורים בלבד.
* מומלץ לקרוא את **ההבהרות מתודיות** המתייחסות לנושאי הלימוד במדריך למורה, עמודים 71 - 72.
* להכין את רשימת הציוד שבעמוד 33.

**מהלך השיעור (ראו בעמודים הבאים).**

# מהלך השיעור: הניבים

| **מרכיבי מעגל הלמידה** | **פעילויות** |
| --- | --- |
| פתיחה | יחידה זו מתמקדת במבנה ובתפקוד של הניבים. החלק העוסק במבנה מתייחס למיקום השיניים בפה, כמות השיניים ומבנה השיניים. החלק העוסק בתפקוד מתייחס לפעולות החיתוך, הקריעה וההכנה לריסוק ומדגיש את העיקרון- הקשר שבין מבנה איבר לתפקודו.  פותחים בדיון ושואלים:   * הכרנו שני סוגים של שיניים מהו הסוג השלישי שנכיר היום? * מה יאפיין את השיניים מהסוג הזה? * מה תהייה פעולתן של השיניים האלה?   התלמידים יעלו השערות על מבנה הניבים ועל פעולתן הייחודית בטיפול במזון. |
| התנסות | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb), לספר הדיגיטלי לפעילות **מה מאפיין את הניבים?,** עמוד 33. פעילות זו היא גרסה דיגיטלית של הפעילות בספר בגרסת נייר.   התלמידים מתבקשים לזהות את הניבים באיור ובפה שלהם, לציין את מספרן ואת מיקומן בפה. פעילות זו מזמנת תצפית בפה באמצעות מראה וגם תצפית באיור. לאחר מכן הם מתבקשים לשער מתוך ניסיון חייהם את פעולתן. להמחשת הפעולה של הניבים, משולבת במשימה התנסות שנועדה להשוות בין הפעולה של קריעת מזון בעזרת קיסם לבין פעולת הניבים. בדומה לקיסם שקרע את הלחם לחתיכות, הניבים מסייעים בחיתוך המזון. לקיסם ולניב יש קצה מחודד שמאפשר את ביצוע פעולה זו(ו אנלוגיה)?  במשימה זו ישנה הדגמה של עיקרון מדעי חשוב - התאמה בין מבנה לתפקיד (פעולה).  בדיקת המשימה במליאה נועדה לבסס את ההבנה שלכל בני האדם ניבים דומים (צורה, גודל, מיקום, תפקיד). |
| המשגה | מסכמים את ההתנסות במליאת הכיתה. קוראים את קטע המידע שבעמוד 34.  הניבים קבועים בחניכיים, בצדי הפה בלסת העליונה והתחתונה, שתי שיניים בכל לסת (בסך הכול ארבע ניבים בפה), הן חדות ופעולתן לקרוע מהמזון חתיכות קטנות.  במשימה זו ישנה הדגמה של עיקרון מדעי חשוב - התאמה בין מבנה לתפקיד (פעולה). עקרון זזה חוזר על עצמו בכל סוגי השיניים- החותכות הטוחנות והניבים. |
| יישום | * מומלץ להיכנס לאתר [**במבט מקוון**](https://mabatmekuvan.ramot.org/ramot-heb), לספר הדיגיטלי לפעילות **שיניים של בעלי חיים,** עמוד 35.   קוראים את המידע שבתבנית **היודעים אתם ש,** עמוד 35.  המידע על שיני בעלי החיים שמובא בתבנית זו נועד להמחיש את העיקרון המדעי על הקשר שבין מבנה השן לתפקודה בהקשר לשיני בעלי חיים ולא רק אצל בני האדם. אצל בעלי חיים טורפים סוגי השיניים בפה נועד לטיפול בטרף חי והכנתו לבליעה. מבנה השיניים המותאם לפעולה זו קריטי ליכולתם לספק מזון לעצמם.  עונים על השאלה שבעמוד 35.  התשובה לשאלה נועדה להעריך את ההבנה של עקרון מדעי- הקשר בין מבנה לתפקוד.   * מומלץ להיכנס לאתר [**במבט מקוון**](https://mabatmekuvan.ramot.org/ramot-heb), לספר הדיגיטלי לפעילות **סוגי שיניים,** עמוד 36.   מבצעים את משימת הסיכום **שיניים חותכות, טוחנות ניבים**, עמוד 36.  משימה זו יכולה לשמש להערכת הידע של הלומדים על שלושת סוגי השיניים.  אפשר לבצע משימה של התאמה בין איור להיגדים מתאימים, או למיין היגדים לפי סוג השיניים ועוד. |
| סיכוםורפלקציה | משלימים את המשפטים בהיגדי הסיכום שבתבנית **מה למדנו?,** עמוד 37. המורה משמיטה מילה במשפט. (המילים להשמטה בתוך סוגרים).   1. לִבְנֵי אָדָם יֵשׁ שִׁנַּיִם מִסּוּגִים שׁוֹנִים: (חוֹתְכוֹת, נִיבִים וְטוֹחֲנוֹת). 2. צוּרַת הַשִּׁנַּיִם וְהַגֹּדֶל שֶׁלָּהֶן מַתְאִימִים (לַפְּעֻלָּה) שֶׁלָּהֶן. 3. הַשִּׁנַּיִם הַחוֹתְכוֹת הֵן שִׁנַּיִם (חַדּוֹת), וּבְעֶזְרָתָן אֶפְשָׁר לַחְתֹּךְ חֲתִיכוֹת קְטַנּוֹת שִׁל מָזוֹן. 4. הַשִּׁנַּיִם הַטּוֹחֲנוֹת (שְׁטוּחוֹת וְעָבוֹת). בְּעֶזְרָתָן אֶפְשָׁר לִטְחֹן וּלְפוֹרֵר אֶת חֲתִיכוֹת הַמָּזוֹן. 5. הַנִּיבִים (מְחֻדָּדִים). בְּעֶזְרָתָם אֶפְשָׁר לַחְתֹּךְ מָזוֹן קָשֶׁה.   איזה דבר אחד שהתחדש לי בשיעור? |